CELEX: 32011D0388
Language: sk
Date: 2011-06-29 00:00:00
Title: 2011/388/EÚ: Vykonávacie rozhodnutie Komisie z  29. júna 2011 , ktorým sa mení a dopĺňa rozhodnutie 2011/44/EÚ o určitých ochranných opatreniach proti slintačke a krívačke v Bulharsku [oznámené pod číslom K(2011) 4573]  Text s významom pre EHP

1.7.2011   
            
            
               SK
            
            
               Úradný vestník Európskej únie
            
            
               L 173/10
            
         VYKONÁVACIE ROZHODNUTIE KOMISIE
   z 29. júna 2011,
   ktorým sa mení a dopĺňa rozhodnutie 2011/44/EÚ o určitých ochranných opatreniach proti slintačke a krívačke v Bulharsku
   [oznámené pod číslom K(2011) 4573]
   (Text s významom pre EHP)
   (2011/388/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               V januári 2011 bol v Bulharsku potvrdený prípad slintačky a krívačky u diviačej zveri spolu s početnými ohniskami tejto nákazy u hospodárskych zvierat. Bulharsko preto prijalo opatrenia v rámci smernice Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky (3).
            
         
               (2)
            
            
               Okrem toho bolo prijaté rozhodnutie Komisie 2011/44/EÚ z 19. januára 2011 o určitých ochranných opatreniach proti slintačke a krívačke v Bulharsku (4), keďže bolo nevyhnutné, aby sa posilnili kontrolné opatrenia Bulharska. Uvedené rozhodnutie sa má uplatňovať do 30. júna 2011.
            
         
               (3)
            
            
               V prílohe I k rozhodnutiu 2011/44/EÚ sa uvádzajú oblasti v Bulharsku, v ktorých boli potvrdené prípady slintačky a krívačky. Oblasti susediace s týmito oblasťami sú uvedené v prílohe II k uvedenému rozhodnutiu. Ochranné opatrenia stanovené v rozhodnutí 2011/44/EÚ sú rozdielne podľa toho, či sa oblasť uvádza v prílohe I alebo v prílohe II k uvedenému rozhodnutiu.
            
         
               (4)
            
            
               V prílohe I k rozhodnutiu 2011/44/EÚ sa v súčasnosti uvádza región Burgas a v prílohe II k uvedenému rozhodnutiu sa uvádzajú regióny Kardžali, Chaskovo, Jambol, Sliven, Šumen a Varna.
            
         
               (5)
            
            
               Keďže od 7. apríla 2011 neboli oznámené žiadne nové ohniská slintačky a krívačky a dohľad vykonaný v oblastiach uvedených v prílohe I a v prílohe II nepreukázal infekciu slintačky a krívačky u domácich zvierat druhu vnímavého na slintačku a krívačku, je vhodné zmenšiť oblasti podliehajúce obmedzeniam uvedené v prílohách I a II k rozhodnutiu 2011/44/EÚ.
            
         
               (6)
            
            
               Dohľad v súlade s časťou B ods. 4 písm. g) prílohy XVIII k smernici 2003/85/ES na vylúčenie prítomnosti vírusu slintačky a krívačky u voľne žijúcich zvierat však nie je možné ukončiť dovtedy, kým aspoň u voľne žijúcich zvierat vnímavých na slintačku a krívačku narodených v uvedenej oblasti potom, čo bol zaznamenaný prvý prípad uvedenej choroby v januári 2011, nevymiznú materské protilátky.
            
         
               (7)
            
            
               Preto je nevyhnutné predĺžiť uplatňovanie opatrení stanovených v rozhodnutí 2011/44/EÚ do 30. septembra 2011.
            
         
               (8)
            
            
               Rozhodnutie 2011/44/EÚ by sa preto malo zodpovedajúcim spôsobom zmeniť a doplniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2011/44/EÚ sa mení a dopĺňa takto:
   
               1.
            
            
               v článku 16 sa dátum „30. júna 2011“ nahrádza dátumom „30. septembra 2011“;
            
         
               2.
            
            
               prílohy I a II sa nahrádzajú znením prílohy k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 29. júna 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 306, 22.11.2003, s. 1.
   
      (4)  Ú. v. EÚ L 19, 22.1.2011, s. 20.
   
      PRÍLOHA
      „
            PRÍLOHA I
            Tieto oblasti v regióne Burgas v Bulharsku:
            
                        a)
                     
                     
                        obce Malko Tarnovo a Carevo;
                     
                  
                        b)
                     
                     
                        časť obce Sredec južne od:
                        
                                    i)
                                 
                                 
                                    bodu, kde sa miestna cesta, ktorá vedie z Gabaru (obec Sozopol) do Dračeva (obec Sredec), stretáva s administratívnou hranicou obce Sredec na 42°18′19.82″N/27°17′12.11″E;
                                 
                              
                                    ii)
                                 
                                 
                                    miestnej cesty, ktorá vedie z bodu uvedeného v bode i) smerom do Dračeva, vidieckej obce Dračevo a potom ďalej od cesty vedúcej zo severu Dračeva ku križovatke štátnej cesty č. 79 so štátnou cestou č. 53 na východe vidieckej obce Sredec;
                                 
                              
                                    iii)
                                 
                                 
                                    štátnej cesty č. 53 od križovatky uvedenej v bode ii) po jej križovatku s miestnou cestou do obce Belila ako severnej hranice vidieckej obce Sredec;
                                 
                              
                                    iv)
                                 
                                 
                                    miestnej cesty od jej križovatky so štátnou cestou č. 53 vo vidieckej obci Sredec, ako je uvedené v bode iii), smerom na západ až po vidiecku obec Belila a ďalej až po most na uvedenej ceste ponad rieku Sredecka západne od vidieckej obce Prochod a vrátane vidieckej obce Prochod;
                                 
                              
                                    v)
                                 
                                 
                                    od bodu, kde sa miestna cesta z Prochodu do Bistrecu križuje s riekou Sredecka, po bod, kde sa rameno rieky, ktoré tečie do vidieckej obce Oman (obec Boljarovo), dotýka hranice s obcou Boljarovo na 42°16′57.78″N/26°57′33.54″E.
                                 
                              
                  
         
            PRÍLOHA II
            Tieto oblasti v Bulharsku:
            
                        1.
                     
                     
                        v regióne Burgas:
                        
                                    a)
                                 
                                 
                                    obce Sozopol a Primorsko;
                                 
                              
                                    b)
                                 
                                 
                                    časť obce Sredec severne od:
                                    
                                                i)
                                             
                                             
                                                bodu, kde sa miestna cesta, ktorá vedie z Gabaru (obec Sozopol) do Dračeva (obec Sredec), stretáva s administratívnou hranicou obce Sredec na 42°18′19.82″N/27°17′12.11″E;
                                             
                                          
                                                ii)
                                             
                                             
                                                miestnej cesty, ktorá vedie z bodu uvedeného v bode i) smerom do Dračeva, vidieckej obce Dračevo a potom ďalej od cesty vedúcej zo severu Dračeva ku križovatke štátnej cesty č. 79 so štátnou cestou č. 53 na východe vidieckej obce Sredec;
                                             
                                          
                                                iii)
                                             
                                             
                                                štátnej cesty č. 53 od križovatky uvedenej v bode ii) po jej križovatku s miestnou cestou do obce Belila ako severnej hranice vidieckej obce Sredec;
                                             
                                          
                                                iv)
                                             
                                             
                                                miestnej cesty od jej križovatky so štátnou cestou č. 53 vo vidieckej obci Sredec, ako je uvedené v bode iii), smerom na západ až po vidiecku obec Belila a ďalej až po most na uvedenej ceste ponad rieku Sredecka západne od vidieckej obce Prochod a vrátane vidieckej obce Prochod;
                                             
                                          
                                                v)
                                             
                                             
                                                od bodu, kde sa miestna cesta z Prochodu do Bistrecu križuje s riekou Sredecka, po bod, kde sa rameno rieky, ktoré tečie do vidieckej obce Oman (obec Boljarovo), dotýka hranice s obcou Boljarovo na 42°16′57.78″N/26°57′33.54″E;
                                             
                                          
                              
                  
                        2.
                     
                     
                        v regióne Jambol:
                        
                                    a)
                                 
                                 
                                    časť obce Straldža južne od štátnej cesty č. 53;
                                 
                              
                                    b)
                                 
                                 
                                    obec Boljarovo.
                                 
                              
                  “